# Euroopa Liidu C 124A/17.

| | ISSN 1977-0898 |
| --- | --- |
| Euroopa Liidu
  Teataja | C 124A |
| | |
| Eestikeelne väljaanne | Teave ja teatised | 63. aastakäik17. aprill 2020 |

ISSN 1977-0898

Euroopa Liidu

Teataja

C 124A

Eestikeelne väljaanne

Teave ja teatised

63. aastakäik17. aprill 2020

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Kontrollikoda |
| 2020/C 124 A/01 | Teade vaba ametikoha kohta ECA/2020/6 — andmekaitseametnik (üks ametikoht — tegevusüksus AD, palgaaste 9—12) | 1 |

Sisukord

Lehekülg

V   Teated

HALDUSMENETLUSED

Kontrollikoda

2020/C 124 A/01

Teade vaba ametikoha kohta ECA/2020/6 — andmekaitseametnik (üks ametikoht — tegevusüksus AD, palgaaste 9—12)

1

---

| ET | |
| --- | --- |

ET

---

V Teated

HALDUSMENETLUSED

Kontrollikoda

| 17.4.2020 | ET | Euroopa Liidu Teataja | CA 124/1 |
| --- | --- | --- | --- |

17.4.2020

ET

Euroopa Liidu Teataja

CA 124/1

---

TEADE VABA AMETIKOHA KOHTA ECA/2020/6 — andmekaitseametnik

(üks ametikoht — tegevusüksus AD, palgaaste 9—12)

(2020/C 124 A/01)

KES ME OLEME

Euroopa Kontrollikoda (edaspidi „kontrollikoda“) on ELi välisaudiitor. Kontrollikoda loodi aastal 1975 ja see on üks ELi seitsmest institutsioonist. Asume Luxembourgis ning meie organisatsioonis töötab umbes 900 auditi-, tugiteenuste- ja haldusala töötajat kõigist ELi liikmesriikidest.

Kontrollikoda toimib kolleegiumina, kus on 27 liiget – üks igast ELi liikmesriigist. Meie audiitorid kontrollivad, et ELi raamatupidamine oleks korras, et liit täidaks õigesti talle kehtivaid finantseeskirju ning et programmid täidaksid neile seatud eesmärgid ja tooksid kuludele vastavat tulu.

Oma tööga aitame me parandada ELi finantsjuhtimist ning edendame aruandekohustuse täitmist ja läbipaistvust. Me teavitame ELi poliitikakujundajaid ja seadusandjaid riskidest, anname neile kindlust, juhime tähelepanu puudustele ja edusammudele ning nõustame ELi poliitikakujundajaid ja seadusandjaid. Esitame oma tähelepanekud ja soovitused Euroopa Parlamendile, ELi nõukogule, liikmesriikide valitsustele ja parlamentidele ning üldsusele.

Euroopa Parlamendi ja nõukogu andmekaitsemääruse (EL) 2018/1725 (1) kohaselt on andmekaitseametnikul sõltumatu funktsioon ja ta nimetatakse ametisse otse kontrollikoja poolt.

MIDA ME PAKUME

Kontrollikoda on otsustanud algatada töölevõtmise menetluse andmekaitseametniku (palgaaste AD 9–12) ametisse nimetamiseks ja sobivatest kandidaatidest reservnimekirja koostamiseks kooskõlas Euroopa Liidu ametnike personalieeskirjade (edaspidi „personalieeskirjad“) artikli 29 lõikega 2. See erakorraline töölevõtmise menetlus, mis puudutab erikvalifikatsiooni nõudvat ametikohta, toimub paralleelselt asutusesisese ja institutsioonidevahelise töölevõtmise menetlustega vastavalt personalieeskirjade artikli 29 lõike 1 punktidele a–c, et laiendada ametisse nimetava asutuse jaoks kandidaatide valikut.

Andmekaitseametniku roll, volitused ja kohustused on sätestatud määruses (EL) 2018/1725 ja Euroopa Kontrollikoja rakenduseeskirjades, mida kohaldatakse andmekaitseametniku suhtes. Andmekaitseametnik tagab sõltumatult, et institutsioon kohaldab nõuetekohaselt seadust, millega kaitstakse füüsilisi isikuid isikuandmete töötlemisel kontrollikojas.

Kontrollikoja presidendi järelevalve all on andmekaitseametniku ülesanded muu hulgas järgmised:

| — | tagada sõltumatult, et kontrollikoda täidab oma andmekaitsekohustusi kooskõlas määrusega (EL) 2018/1725; |
| --- | --- |

—

tagada sõltumatult, et kontrollikoda täidab oma andmekaitsekohustusi kooskõlas määrusega (EL) 2018/1725;

| — | teavitada kontrollikoda ja kontrollikoja töötajaid isikuandmete kaitse küsimustest, nõustada neid nendes küsimustes ja suurendada nende teadlikkust; |
| --- | --- |

—

teavitada kontrollikoda ja kontrollikoja töötajaid isikuandmete kaitse küsimustest, nõustada neid nendes küsimustes ja suurendada nende teadlikkust;

| — | nõustada üldiste haldusmeetmete suhtes, mis võivad mõjutada isikuandmete kaitset, eelkõige uute tehnoloogiate valdkonnas; |
| --- | --- |

—

nõustada üldiste haldusmeetmete suhtes, mis võivad mõjutada isikuandmete kaitset, eelkõige uute tehnoloogiate valdkonnas;

| — | tagada, et vastutavaid töötlejaid ja andmesubjekte teavitatakse nende õigustest ja kohustustest kooskõlas määrusega (EL) 2018/1725; |
| --- | --- |

—

tagada, et vastutavaid töötlejaid ja andmesubjekte teavitatakse nende õigustest ja kohustustest kooskõlas määrusega (EL) 2018/1725;

| — | esitada arvamusi ja anda nõuandeid kontrollikoja teenistustele isikuandmete töötlemise kohta kontrollikojas ja ka muutuste juhtimise heakskiitmise protsessis; |
| --- | --- |

—

esitada arvamusi ja anda nõuandeid kontrollikoja teenistustele isikuandmete töötlemise kohta kontrollikojas ja ka muutuste juhtimise heakskiitmise protsessis;

| — | pidada kontrollikojas tehtud isikuandmete töötlemise toimingute registrit ja nimistut; |
| --- | --- |

—

pidada kontrollikojas tehtud isikuandmete töötlemise toimingute registrit ja nimistut;

| — | pidada isikuandmetega seotud rikkumiste registrit; |
| --- | --- |

—

pidada isikuandmetega seotud rikkumiste registrit;

| — | pidada anonüümset registrit andmesubjektide õiguste kasutamise kohta; |
| --- | --- |

—

pidada anonüümset registrit andmesubjektide õiguste kasutamise kohta;

| — | kuulata ära andmesubjektide kaebused ja muud taotlused ja need läbi vaadata ning teha kaebuste alusel või omal algatusel uurimisi oma vastutusalas; |
| --- | --- |

—

kuulata ära andmesubjektide kaebused ja muud taotlused ja need läbi vaadata ning teha kaebuste alusel või omal algatusel uurimisi oma vastutusalas;

| — | uurida taotluse korral või omal algatusel küsimusi ja asjaolusid, mis on seotud määruse võimaliku rikkumisega, ning anda nendest asjakohaselt teada; |
| --- | --- |

—

uurida taotluse korral või omal algatusel küsimusi ja asjaolusid, mis on seotud määruse võimaliku rikkumisega, ning anda nendest asjakohaselt teada;

| — | koostada andmekaitse parimate tavadega seotud suuniseid ja menetlusi, edendades lõimprivaatsuse ja privaatsuse vaikesätete põhimõtete kohaldatavust; |
| --- | --- |

—

koostada andmekaitse parimate tavadega seotud suuniseid ja menetlusi, edendades lõimprivaatsuse ja privaatsuse vaikesätete põhimõtete kohaldatavust;

| — | teha vastutava töötlejaga koostööd isikuandmete töötlemise toimingute eraelu puutumatusele avalduva mõju hindamisel; |
| --- | --- |

—

teha vastutava töötlejaga koostööd isikuandmete töötlemise toimingute eraelu puutumatusele avalduva mõju hindamisel;

| — | vastata Euroopa Andmekaitseinspektori arupärimistele ja teha Euroopa Andmekaitseinspektoriga tema taotlusel või omal algatusel oma pädevuse piires koostööd; |
| --- | --- |

—

vastata Euroopa Andmekaitseinspektori arupärimistele ja teha Euroopa Andmekaitseinspektoriga tema taotlusel või omal algatusel oma pädevuse piires koostööd;

| — | teavitada Euroopa Andmekaitseinspektorit töötlemistoimingutest, millega võivad kaasneda konkreetsed ohud; ning |
| --- | --- |

—

teavitada Euroopa Andmekaitseinspektorit töötlemistoimingutest, millega võivad kaasneda konkreetsed ohud; ning

| — | osaleda korrapäraselt kohapealsetel andmekaitsealastel kohtumistel, osaleda institutsioonidevahelises koostöös ja kehtestada vastastikune teabevahetus teiste ELi institutsioonide ja organitega. |
| --- | --- |

—

osaleda korrapäraselt kohapealsetel andmekaitsealastel kohtumistel, osaleda institutsioonidevahelises koostöös ja kehtestada vastastikune teabevahetus teiste ELi institutsioonide ja organitega.

Edukate kandidaatide palgaaste määratakse nende asjakohase töökogemuse alusel: palgaastme AD 9 puhul peab see olema vähemalt 9 aastat, palgaastme AD 10 puhul 12 aastat, palgaastme AD 11 puhul 15 aastat ja palgaastme AD 12 puhul 18 aastat.

Palgaastmete AD 9 ja AD 12 (1. järk) põhipalk on vastavalt 8 002,30 eurot kuus ja 11 590,57 eurot kuus.

Põhipalgale, millelt tuleb maksta liidu maksu ja mis on vabastatud riiklikest maksudest, võivad vastavalt personalieeskirjades sätestatud tingimustele ning sõltuvalt isiklikest asjaoludest ja leibkonna koosseisust lisanduda teatavad toetused.

ELi institutsioonidel on oma pensioni- ja sotsiaalkindlustussüsteem, mis põhineb palgast kinnipeetavatel maksetel.

Töötajate lastel on võimalus käia tasuta Euroopa koolis.

KEDA ME OTSIME

I.   KANDIDEERIMISKRITEERIUMID

Käesolev töölevõtmise menetlus on avatud kandidaatidele, kes vastavad kandideerimisavalduse esitamise tähtajal järgmistele nõuetele.

1.   Õiguslikud nõuded

Vastavalt personalieeskirjade artiklile 28 peab kandidaat

| — | olema ühe Euroopa Liidu liikmesriigi kodanik, |
| --- | --- |

—

olema ühe Euroopa Liidu liikmesriigi kodanik,

| — | omama kõiki kodanikuõigusi, |
| --- | --- |

—

omama kõiki kodanikuõigusi,

| — | olema täitnud kõik sõjaväeteenistust reguleerivate seadustega ette nähtud kohustused, |
| --- | --- |

—

olema täitnud kõik sõjaväeteenistust reguleerivate seadustega ette nähtud kohustused,

| — | omama töökohustuste täitmiseks vajalikke isikuomadusi. |
| --- | --- |

—

omama töökohustuste täitmiseks vajalikke isikuomadusi.

2.   Kvalifikatsioon

Vastavalt personalieeskirjade artiklile 5 peab kandidaadil olema

| — | ülikooliõpingutele vastava haridustaseme läbimisel antav diplom, kui ülikooliõpingute tavaline kestus on neli või enam aastat, või |
| --- | --- |

—

ülikooliõpingutele vastava haridustaseme läbimisel antav diplom, kui ülikooliõpingute tavaline kestus on neli või enam aastat, või

| — | ülikooliõpingutele vastava haridustaseme läbimisel antav diplom ja vähemalt aastane asjaomane töökogemus, kui ülikooliõpingute tavaline kestus on vähemalt kolm aastat. |
| --- | --- |

—

ülikooliõpingutele vastava haridustaseme läbimisel antav diplom ja vähemalt aastane asjaomane töökogemus, kui ülikooliõpingute tavaline kestus on vähemalt kolm aastat.

Arvesse võetakse vaid neid diplomeid ja tõendeid, mis on välja antud ELi liikmesriikides või mille kohta on asjaomase liikmesriigi ametiasutus välja andnud samaväärsuse tõendi.

3.   Töökogemus

Vähemalt üheksa (9) aastat tõendatud täisajaga töökogemust, millest viis (5) aastat on seotud andmekaitseametniku ametiülesannetega pärast sellise kvalifikatsiooni omandamist, mis tõendab eespool nimetatud kandideerimistingimusena nõutava taseme õpingute läbimist.

4.   Keeleoskus

Kuna kontrollikoja ametlikud töökeeled on inglise ja prantsuse keel, peab kandidaadi keeleoskus (suuline ja kirjalik) olema ühes neist keeltest väga hea (vähemalt tasemel C1) ja teises keeles hea (vähemalt tasemel B1).

Oma võõrkeeleoskuse hindamiseks vt:

http://europass.cedefop.europa.eu/et/resources/european-language-levels-cefr

II.   ERINÕUDED

1.   Teadmised valdkonnast

| — | Tõendatud töökogemus isikuandmete kaitset käsitlevate õigusaktide kohaldamisel, eelistatavalt töötamine Euroopa Liidu institutsioonis, organis või asutuses või nendega koostöö tegemine või sellega seotud teenistus ELi liikmesriigi riiklikus haldusasutuses; |
| --- | --- |

—

Tõendatud töökogemus isikuandmete kaitset käsitlevate õigusaktide kohaldamisel, eelistatavalt töötamine Euroopa Liidu institutsioonis, organis või asutuses või nendega koostöö tegemine või sellega seotud teenistus ELi liikmesriigi riiklikus haldusasutuses;

| — | infotehnoloogiaalased teadmised, sealhulgas tehnilise turbe aspektidest. |
| --- | --- |

—

infotehnoloogiaalased teadmised, sealhulgas tehnilise turbe aspektidest.

2.   Kasuks tuleb

| — | Akadeemiline kraad õigusteaduses, infotehnoloogias või mõnes eespool kirjeldatud ametiülesannetega seotud valdkonnas; |
| --- | --- |

—

Akadeemiline kraad õigusteaduses, infotehnoloogias või mõnes eespool kirjeldatud ametiülesannetega seotud valdkonnas;

| — | andmekaitseametniku sertifikaat, mille on välja andnud Euroopa Parlamendi ja nõukogu isikuandmete kaitse üldmääruse (EL) 2016/679 (2) artiklites 42–43 märgitud sertifitseerimisasutus või rahvusvaheline andmekaitseühendus. |
| --- | --- |

—

andmekaitseametniku sertifikaat, mille on välja andnud Euroopa Parlamendi ja nõukogu isikuandmete kaitse üldmääruse (EL) 2016/679 (2) artiklites 42–43 märgitud sertifitseerimisasutus või rahvusvaheline andmekaitseühendus.

3.   Pehmed oskused

| — | Võime teha kvaliteetset tööd ja kasutada kättesaadavaid ressursse võimalikult tõhusalt ning näidata üles avatust ja koostöövalmidust, viisakust ja erapooletust; |
| --- | --- |

—

Võime teha kvaliteetset tööd ja kasutada kättesaadavaid ressursse võimalikult tõhusalt ning näidata üles avatust ja koostöövalmidust, viisakust ja erapooletust;

| — | tõendatud võime analüüsida keerukat teavet, kaaluda võimalusi selgel ja struktureeritud viisil, esitada ja rakendada soovitusi ning teha mõistlikke otsuseid; |
| --- | --- |

—

tõendatud võime analüüsida keerukat teavet, kaaluda võimalusi selgel ja struktureeritud viisil, esitada ja rakendada soovitusi ning teha mõistlikke otsuseid;

| — | tõendatud võime töötada pingelises olukorras ja lühikeste tähtaegadega, teha õigel ajal otsuseid ja muuta ülesannete tähtsuse järjekorda vastavalt muutuvatele oludele kiiresti muutuvas keskkonnas; |
| --- | --- |

—

tõendatud võime töötada pingelises olukorras ja lühikeste tähtaegadega, teha õigel ajal otsuseid ja muuta ülesannete tähtsuse järjekorda vastavalt muutuvatele oludele kiiresti muutuvas keskkonnas;

| — | suurepärane analüüsivõime ning probleemide ja konfliktide lahendamise oskus; |
| --- | --- |

—

suurepärane analüüsivõime ning probleemide ja konfliktide lahendamise oskus;

| — | head läbirääkimisoskused ja võime kaitsta andmekaitse põhimõtteid ja õigusi kontrollikoja kõrgema juhtkonna, auditeeritavate ja teenuseosutajate suhtes; |
| --- | --- |

—

head läbirääkimisoskused ja võime kaitsta andmekaitse põhimõtteid ja õigusi kontrollikoja kõrgema juhtkonna, auditeeritavate ja teenuseosutajate suhtes;

| — | suurepärane suhtlemisoskus ja inimestevaheliste suhete mõistmine. |
| --- | --- |

—

suurepärane suhtlemisoskus ja inimestevaheliste suhete mõistmine.

MENETLUS

Valikukomisjon teeb tingimustele vastavate kandidaatide eelvaliku, lähtudes nende teadmistest ja/või kogemustest asjaomases valdkonnas ning kasuks tulevatest omadustest, mis on märgitud eespool II osa erinõuetes. Sel viisil valitakse välja kuni kümme kandidaati (3). Nad kutsutakse vestlusele ja neil tuleb teha ka kirjalik pädevustest.

Vestluse ja pädevustestiga hinnatakse kandidaadi pehmeid oskusi, mis on märgitud eespool II osa erinõuetes, ning tema tehnilist pädevust.

Menetluse lõpus koostab valikukomisjon reservnimekirja kuni viiest kandidaadist, kes vastavad kõige paremini käesoleva vaba ametikoha teate nõuetele. Edukad kandidaadid järjestatakse tähestikulises järjekorras.

Reservnimekirja kandmine ei tähenda tööpakkumise tegemist. Kõigi tööpakkumiste eest vastutab kontrollikoja ametisse nimetav asutus. Nimekiri kehtib 31. detsembrini 2021 ja selle kehtivust võib pikendada.

AVALDUSED

Kandideerimisavalduse esitamise tähtaeg on 22. mai 2020 kell 12.00 (Kesk-Euroopa aja järgi).

Avaldus tuleb koostada inglise või prantsuse keeles ja esitada ainult elektroonilise vormi kaudu, mis on avaldatud selle ametikoha teate jaoks järgmisel aadressil:

https://www.eca.europa.eu/en/Pages/JobOpportunities.aspx#page-search---index---lang---en_US

Avaldusele peavad olema lisatud järgmised dokumendid:

| — | motivatsioonikiri (kuni kolm lehekülge); |
| --- | --- |

—

motivatsioonikiri (kuni kolm lehekülge);

| — | ajakohastatud CV (kuni kolm lehekülge), mis peab olema esitatud Europassi CV formaadis ja sisaldama täpseid kuupäevi (vt http://europass.cedefop.europa.eu); |
| --- | --- |

—

ajakohastatud CV (kuni kolm lehekülge), mis peab olema esitatud Europassi CV formaadis ja sisaldama täpseid kuupäevi (vt http://europass.cedefop.europa.eu);

| — | väljaspool kontrollikoda töötavatel ametnikel tuleb lisaks kahele eespool nimetatud dokumendile esitada oma tegevusüksust, palgaastet ja ametniku staatust tõendav dokument; |
| --- | --- |

—

väljaspool kontrollikoda töötavatel ametnikel tuleb lisaks kahele eespool nimetatud dokumendile esitada oma tegevusüksust, palgaastet ja ametniku staatust tõendav dokument;

| — | avalikel konkurssidel edukalt osalenud kandidaadid või reservnimekirja kantud kandidaadid peavad oma kandideerimisavalduses (CVs, motivatsioonikirjas, kandideerimisavalduse vormil) märkima konkursi või reservnimekirja viite. |
| --- | --- |

—

avalikel konkurssidel edukalt osalenud kandidaadid või reservnimekirja kantud kandidaadid peavad oma kandideerimisavalduses (CVs, motivatsioonikirjas, kandideerimisavalduse vormil) märkima konkursi või reservnimekirja viite.

Juhime teie tähelepanu sellele, et kandideerimisavalduse hindamisel võetakse arvesse ainult teie CVs ja motivatsioonikirjas esitatud teavet.

Seda teavet peetakse autentseks ja täpseks ning seega kandidaadi jaoks siduvaks.

Kui seda vajalikuks peetakse, peavad kandidaadid taotluse korral esitama oma kvalifikatsiooni, töökogemuse ja praeguste ametiülesannete kohta kirjalikud tõendid.

Huvitatud isikud peaksid täitma elektroonilise avalduse aegsasti. Soovitame kandidaatidel tungivalt mitte oodata avalduse esitamisega viimase hetkeni. Kogemused on näidanud, et süsteem võib muutuda avalduse esitamise tähtaja lähenedes ülekoormatuks. Seetõttu võib avalduse esitamine õigeks ajaks osutuda keeruliseks.

Avaldusi, milles neid juhiseid täpselt ei täideta, vastu ei võeta.

TÖÖLEVÕTMISPÕHIMÕTTED

Vastavalt kontrollikoja võrdsete võimaluste poliitikale ja personalieeskirjade artiklile 1d hindab kontrollikoda mitmekesisust ja edendab võrdseid võimalusi. Kontrollikoda võtab kandideerimisavaldusi vastu ilma igasuguse diskrimineerimiseta ja töötab selle nimel, et tagada meeste ja naiste tasakaalustatud töölevõtmine, nagu on sätestatud Euroopa Liidu põhiõiguste harta artiklis 23. Kontrollikoda astub samme ka selleks, et aidata kaasa töö- ja pereelu ühitamisele.

Kandidaatidel, kes vajavad käesolevas valikumenetluses osalemiseks eritingimusi (nt puude tõttu), palutakse saata e-kiri aadressil ECA-Recrutement@eca.europa.eu.

ANDMEKAITSE

Kontrollikoda kohustub tagama, et kandidaatide isikuandmeid töödeldakse kooskõlas Euroopa Parlamendi ja nõukogu määrusega (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist.

Täiendava teabe saamiseks palume tutvuda vabadele töökohtadele kandideerimist puudutavate isikuandmete kaitse põhimõtetega, mis on kättesaadavad järgmisel aadressil:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_ET.PDF

OTSUSE LÄBIVAATAMISE TAOTLUS – KAEBUSE ESITAMINE JA KOHTUSSE PÖÖRDUMINE – EUROOPA OMBUDSMANILE KAEBUSE ESITAMINE

Kui leiate valikumenetluse mis tahes etapis, et teie suhtes tehtud otsus on ebaõiglane, võite kasutada järgmisi vahendeid.

I.   Taotluse esitamine valikukomisjonile otsuse läbivaatamiseks

Võite esitada kirjaliku põhjendatud taotluse valikukomisjoni otsuse läbivaatamiseks. Taotlus tuleb saata kümne päeva jooksul alates otsuse teatavaks tegemisest aadressil ECA-Recours@eca.europa.eu.

II.   Kaebused

Vastavalt personalieeskirjade artikli 90 lõikele 2 võite esitada kaebuse avalduse tagasilükkamist käsitleva kontrollikoja otsuse kohta kolme kuu jooksul alates otsusest teavitamisest. Kaebus tuleb saata järgmisel aadressil:

| Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   Kohtusse pöördumine

Personalieeskirjade artikli 91 kohaselt võite kaebuse tagasilükkamise otsuse teid kahjustavas osas edasi kaevata Euroopa Liidu Kohtusse. Hagi saab esitada üksnes advokaat kolme kuu jooksul alates kaebuse tagasilükkamise otsusest teavitamisest.

IV.   Kaebused Euroopa Ombudsmanile

Kui olete seisukohal, et kontrollikoda on pannud teie avalduse käsitlemisel toime haldusomavoli, võite esitada kaebuse Euroopa Ombudsmanile (olles enne pöördunud kontrollikoja poole ja püüdnud vaidluse lahendada). Kaebus tuleb esitada kirjalikult kahe aasta jooksul pärast asjakohaste asjaolude ilmnemist. Elektrooniline kaebuse vorm on kättesaadav Euroopa Ombudsmani veebisaidil. Euroopa Ombudsmanile esitatud kaebusel ei ole eespool esitatud kaebuse menetlemise tähtaegade suhtes peatavat mõju.

---

(1)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

(2)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).

(3)  Tingimusel, et kandidaate on piisavalt.

---